Čínsky technologický gigant Xiaomi v spolupráci so svojimi partnerskými značkami vyrába rôzne produkty na zabezpečenie domácnosti. Medzi také patrí aj cenovo dostupná, ale funkciami nabitá smart home kamera s názvom Xiaomi IMILAB A1.
Skvelý kupón v českom sklade
Pokiaľ ťa Xiaomi IMILAB A1 kamera zaujala, môžeš si ju kúpiť u známeho globálneho predajcu Banggood za nízku kupónovú cenu.
Dostupná je navyše priamo z CZ skladu, takže ju doma môžeš mať už za približne 7 – 10 dní.
Xiaomi IMILAB A1
Expresné doručenie z českého skladu.
Tento produkt ti bude doručený expresne z lokálneho českého skladu. Dodanie z Česka väčšinou trvá 7-10 dní a doručuje kuriér. Pri dodaní už neplatíš žiadne poplatky navyše, žiadne clo ani DPH.
Toto všetko kamera dokáže:
Skvelá do každej miestnosti
Vďaka svojmu tvaru a skvelému obrazu sa kamera Xiaomi IMILAB A1 hodí dokonale do každej miestnosti. Či už je to detská izba, obývačka či iná miestnosť v tvojom domove, kamera sa dá bez problémov umiestniť všade.
Uhol záberu objektívu predstavuje 110°. Navyše dokážeš objektívom hýbať, konkrétne o 100° smerom hore/dole a 360° vľavo/vpravo. Uvidíš tak všetko, čo potrebuješ.
Kvalitný obraz
Xiaomi IMILAB A1 obsahuje 3 MPx šošovku s rozlíšením 2304 x 1296 pixelov. V kombinácii s inteligentným algoritmom na redukciu šumu zachová až 99% detailov obrazu. Navyše disponuje aj WDR dynamickou technológiou, ktorá ponúka skvelý vizuálny zážitok.
Kamera tiež disponuje infračerveným nočným videním, konkrétne 6 x 940 nm IR diódami. Vďaka tomu je schopná snímať v nočnom režime až do vzdialenosti 10 m.
Skvelé na nočnom režime však je, že zachováva farby pri snímaní miestnosti so slabým osvetlením. Kamera je vybavená duálnymi filtrami IR-CUT, pomocou ktorých prepína medzi nočným a denným režimom na základe okolitého svetla.
Funguje aj ako baby monitor
Xiaomi IMILAB A1 disponuje zaujímavou, avšak užitočnou detekciou plaču dieťaťa. Pokiaľ kamera zaznamená zvuk plaču, automaticky pošle upozornenie na tvoj smartfón a ty tak vieš okamžite reagovať.
Pokiaľ kamera zaznamená ľudské telo, rovnako pošle oznámenie na tvoj smartfón a vytvorí krátky záznam, ktorý si vieš spätne prehrať. Rovnako to funguje aj pri detekcii pohybu.
Komunikácia a úložisko
Ďalšou výhodou kamery Xiaomi IMILAB A1 je možnosť dvojcestnej komunikácie. To znamená, že môžeš so snímanou osobou v reálnom čase aj komunikovať pomocou aplikácie v smartfóne.
Záznamy sa môžu ukladať troma spôsobmi. Prvým je ukladanie na pamäťovú MicroSD kartu do veľkosti kapacity až 256 GB. Druhým je ukladanie priamo na free cloudové úložisko.
Poslednou treťou možnosťou je použitie sieťového úložiska NAS. Každopádne sa jedná o šikovnú a lacnú kameru do každej domácnosti, ktorú ocenia aj rodičia malých detí.